জুলাই যোদ্ধা বা জুলাই আহত হলো বাংলাদেশে ২০২৪ সালের জুলাই-আগস্ট মাসে সংঘটিত ছাত্র–জনতার অভ্যুত্থান, বা জুলাই গণঅভ্যুত্থান অথবা চব্বিশের গণঅভ্যুত্থান আহত ব্যক্তিদের জন্য ব্যবহৃত বাংলাদেশ সরকার কর্তৃক স্বীকৃত একটি সম্মানসূচক উপাধি। একই ঘটনায় নিহত ব্যক্তিদের জুলাই শহীদ উপাধিতে ভূষিত করা হয়। ২৯ জুলাই ২০২৫ পর্যন্ত মোট স্বীকৃত জুলাই যোদ্ধা বা জুলাই আহতের সংখ্যা ১৩৪৮১ জন।   সংজ্ঞা  "জুলাই যোদ্ধা" শব্দটি একটি প্রাতিষ্ঠানিক ও আইনি সংজ্ঞা। বাংলাদেশ সরকার কর্তৃক জারিকৃত 'জুলাই গণঅভ্যুত্থানে শহিদ পরিবার এবং জুলাই যোদ্ধাদের কল্যাণ ও পুনর্বাসন অধ্যাদেশ, ২০২৫' অনুসারে,   একই অধ্যাদেশে “জুলাই গণঅভ্যুত্থানে শহিদ” অর্থ জুলাই গণঅভ্যুত্থান চলাকালে তৎকালীন সরকারের নিয়ন্ত্রণাধীন আইন শৃঙ্খলা রক্ষাকারী বাহিনী বা উক্ত সময়ে ক্ষমতাসীন রাজনৈতিক দলের সদস্যদের আক্রমণে মৃত্যুবরণকারী ব্যক্তি; এবং “জুলাই গণঅভ্যুত্থানে শহিদ পরিবার” অর্থ জুলাই গণঅভ্যুত্থানে শহিদ হইয়াছেন এমন ব্যক্তির স্বামী বা স্ত্রী, ঔরসজাত বা গর্ভজাত সন্তান, মাতা ও পিতা; বলে সংজ্ঞায়িত করা হয়েছে।   পটভূমি   ২০২৪ সালের মধ্যভাগে বাংলাদেশে সংঘটিত একাধিক রাজনৈতিক ও ছাত্র আন্দোলনের ধারাবাহিকতা থেকে উদ্ভূত হয় জুলাই অভ্যুত্থান। সরকারি চাকরিতে কোটা ব্যবস্থার সংস্কার দাবিতে শুরু হওয়া ছাত্র আন্দোলনের মাধ্যমে এর সূচনা ঘটে  ৫ জুন ২০২৪ হাইকোর্টের রায়ে সরকার কর্তৃক কোটা বাতিলের সিদ্ধান্ত অবৈধ ঘোষণা করা হলে শিক্ষার্থীরা প্রতিবাদে রাস্তায় নামে। প্রথমদিকে এটি শান্তিপূর্ণ আন্দোলন থাকলেও তবে পরবর্তীতে আইনশৃঙ্খলা বাহিনীর দমননীতি, গুলিবর্ষণ ও গ্রেফতারের ফলে আন্দোলন দ্রুত বিস্তৃত হয়ে সারাদেশে অসহযোগ আন্দোলনের রূপ নেয়।  আন্দোলনের সময় বিভিন্ন স্থানে পুলিশের গুলিতে একাধিক শিক্ষার্থী নিহত হন। বিশেষত বেরোবি শিক্ষার্থী আবু সাঈদের মৃত্যুর ঘটনাটি আন্দোলনের মোড় ঘুরিয়ে দেয়। জুলাই মাস জুড়ে সংঘটিত দমন অভিযান ও গুলিবর্ষণ পরবর্তীতে গণমাধ্যম ও আন্তর্জাতিক মহলে জুলাই গণহত্যা হিসেবে পরিচিতি পায়। জাতিসংঘের প্রাথমিক প্রতিবেদনে এ সময় অন্তত ১৪০০ জনেরও বেশি নাগরিক নিহত হয়।  দমনপীড়নের পাশাপাশি সারাদেশে কারফিউ, ইন্টারনেট বন্ধ ও তথ্য নিয়ন্ত্রণ আরোপ করা হয়। তবুও শিক্ষার্থীরা আন্দোলন চালিয়ে যায় এবং জুলাইয়ের শেষ দিকে ‘‘এক দফা দাবি’’ ঘোষণা করে। ৫ আগস্টের ‘"লং মার্চ টু ঢাকা’" কর্মসূচিতে বিপুলসংখ্যক মানুষ অংশগ্রহণ করে। একই দিন তৎকালীন প্রধানমন্ত্রী শেখ হাসিনা দেশত্যাগ করেন এবং একটি অন্তর্বর্তীকালীন সরকার গঠিত হয়।  পরবর্তীতে নতুন সরকার ও গণমাধ্যম এই ঘটনাকে জুলাই বিপ্লব হিসেবে আখ্যা দেয়। আন্দোলনের সময় আহত ও সক্রিয় অংশগ্রহণকারী শিক্ষার্থী ও তরুণদের ‘‘জুলাই যোদ্ধা’’ নামে অভিহিত করা হয়। তাঁদের আত্মত্যাগ ও অংশগ্রহণ বাংলাদেশের রাজনীতিতে গণতান্ত্রিক পুনর্জাগরণের এক গুরুত্বপূর্ণ অধ্যায় হিসেবে বিবেচিত।   পরিসংখ্যান  ‘জুলাই গণঅভ্যুত্থানে শহীদ পরিবার ও জুলাই যোদ্ধাদের কল্যাণ ও পুনর্বাসন অধ্যাদেশ, ২০২৫’ এর ৭ (খ) ধারা এবং রুলস অব বিজনেস ১৯৯৬ এর সিডিউল-১ (অ্যালোকেশন অব বিজনেস) এর ক্রমিক নং ২৩-এ মুক্তিযুদ্ধ বিষয়ক মন্ত্রণালয়কে দেওয়া ক্ষমতাবলে গেজেট প্রকাশের মাধ্যমে পুনর্বাসনের লক্ষ্যে তালিকা প্রণয়ন করা হয়।  জুলাই যোদ্ধাদের আহতের মাত্রা অনুযায়ী প্রধানত তিনটি শ্রেণীতে ভাগ করা হয়েছে  ক শ্রেণী - অতি গুরুতর আহত (প্রধান অঙ্গহানি)  খ শ্রেণী - গুরুতর আহত (আংশিক অঙ্গহানি)  গ শ্রেণী - সাধারণভাবে আহত (সেরে ওঠা)  +বিভাগক শ্রেণীখ শ্রেণীগ শ্রেণীমোটসূত্রঢাকা২২১৩১৯৩৫০৩৩৯৩৪চট্টগ্রাম৯২২৭৫২১৫৩২৪৬০রাজশাহী৫৮১০৮১৩২৯১৪৬১খুলনা৪৩৯৪১৩৬১১৪৬৩সিলেট৩৮৫১৭৯৬৮৭৪বরিশাল৬৯৯০৮৮৮১০৩৬রংপুর৩৯৮৪১৪০৫১৫১৮ময়মনসিংহ৪২৫৫৬৪৫৭৩৫মোট৬০২৯০৮১২০৮০১৩৪৮১  LN18বরিশাল e NP8সিলেট LW L V21রাজশাহী঩V  ALB , dL   ঩ L , LWL  LP, t ?¢LA10রংপুরAFAN eQ 14ময়মনসিংহdS¢LA46চট্টগ্রামmL L69ঢাকা BNLD  24খুলনা   সরকারি স্বীকৃতি ও সুযোগ-সুবিধা  ২০২৫ সালে বাংলাদেশের অন্তর্বর্তীকালীন সরকার জুলাই যোদ্ধা ও জুলাই শহীদদের জন্য একটি বিস্তারিত কল্যাণ ও পুনর্বাসন নীতিমালা ঘোষণা করে। এই নীতিমালা অনুযায়ী, আহতদের ভিত্তিতে বিভিন্ন শ্রেণীতে ভাগ করে মাসিক ভাতা, চিকিৎসা সহায়তা ও পুনর্বাসনের ব্যবস্থা করা হয়। সুযোগ-সুবিধার ধরনজুলাই শহীদ পরিবারের জন্যজুলাই যোদ্ধাদের জন্যআর্থিক সাহায্যএককালীন ৩০ লক্ষ টাকা এবং মাসিক ২০,০০০ টাকা ভাতা।ক্যাটাগরি অনুযায়ী মাসিক ১০,০০০ থেকে ২০,০০০ টাকা ভাতা।পুনর্বাসনবিনামূল্যে ফ্ল্যাট, শিক্ষা ও কর্মসংস্থানের সুযোগ।দক্ষতাভিত্তিক প্রশিক্ষণ, কর্মসংস্থান ও আত্মকর্মসংস্থানের জন্য ঋণ।চিকিৎসা সহায়তা -প্রয়োজনীয় চিকিৎসা সহায়তা; অঙ্গহানি হলে ১ লক্ষ থেকে ৫ লক্ষ টাকা পর্যন্ত অর্থসাহায্য।অন্যান্যসরকারি ও আধা-সরকারি চাকরিতে অগ্রাধিকার।সরকারি ও আধা-সরকারি চাকরিতে অগ্রাধিকার।  তালিকা প্রণয়ন ও বিতর্ক  জুলাই যোদ্ধা ও শহীদদের চূড়ান্ত তালিকা মুক্তিযুদ্ধ বিষয়ক মন্ত্রণালয় থেকে গেজেট আকারে প্রকাশ করা হয়। তবে এই তালিকা প্রণয়ন নিয়ে বেশ কিছু বিতর্ক ও প্রশ্ন উঠেছে। সরকারি গেজেটে কিছু ব্যক্তির নাম অন্তর্ভুক্ত হয়েছিল, যারা প্রকৃতপক্ষে জুলাই অভ্যুত্থানে সরাসরি অংশগ্রহণ করেননি বা ভিন্ন ঘটনায় নিহত হয়েছিলেন বলে গণমাধ্যমে প্রতিবেদন প্রকাশিত হয়েছে। এরকম একটি উল্লেখযোগ্য ঘটনা হলো যশোরের একটি হোটেলে হামলা ও অগ্নিকাণ্ডে নিহত কিছু ব্যক্তির নাম প্রাথমিকভাবে জুলাই শহীদের তালিকায় স্থান পেয়েছিল, যা পরে বাতিল করা হয়।  এই ভুয়া নাম অন্তর্ভুক্তির পিছনে স্থানীয় কিছু রাজনৈতিক নেতা, ছাত্র প্রতিনিধি এবং "সমন্বয়ক" পদধারী ব্যক্তিদের তদবিরকে দায়ী করা হয়েছে। এ নিয়ে সমালোচনার মুখে শহীদদের তালিকা থেকে ইতিমধ্যে কয়েকজনের নাম বাদ দেওয়া হয়েছে এবং বাকিদের নাম পুনরায় যাচাই-বাছাই চলছে। সরকারি অধ্যাদেশ অনুযায়ী, প্রতারণার মাধ্যমে সুবিধা নেওয়ার শাস্তি হিসেবে সর্বোচ্চ দুই বছরের কারাদণ্ড ও জরিমানার বিধান রাখা হয়েছে।   সমাজ ও স্মৃতিতে স্থান  জুলাই যোদ্ধা ও জুলাই শহীদরা বাংলাদেশের সাম্প্রতিক ইতিহাস ও গণতান্ত্রিক আন্দোলনের একটি গুরুত্বপূর্ণ প্রতীকে পরিণত হয়েছেন। এই ঘটনাকে স্মরণীয় করে রাখতে "জুলাই ৩৬ বিশ্ববিদ্যালয়" নামে একটি নতুন বিশ্ববিদ্যালয় প্রতিষ্ঠার প্রস্তাব করা হয়েছে। এছাড়াও বিভিন্ন সামাজিক ও সাংস্কৃতিক সংগঠন জুলাই যোদ্ধা ও শহীদদের স্মরণে স্মারক stamps, স্মৃতিফলক ও স্মরণ দিবসের আয়োজন করে থাকে।   আরও দেখুন   জুলাই বিপ্লব (বাংলাদেশ)  জুলাই শহীদ  ২০২৪-এ বাংলাদেশে কোটা সংস্কার আন্দোলন  মুহাম্মদ ইউনূস   তথ্যসূত্র